Ο **Μητροπολίτης Κινσάσας Θεοδόσιος** (κατά κόσμον **Παύλος Τσιτσιβός**) είναι Έλληνας Θεολόγος και Μητροπολίτης του Παλαίφατου Πατριαρχείου Αλεξανδρείας και πάσης Αφρικής.

Βιογραφικά Στοιχεία
-------------------

Ο Μητροπολίτης Θεοδόσιος γεννήθηκε στην Κυπάρισσο Τριχωνίδας της Αιτωλοακαρνανίας το 1973. Ολοκλήρωσε τη φοίτηση σε Δημοτικό Σχολείο του Αγρινίου και ακολούθως εκπαιδεύτηκε στην Αθωνιάδα Ακαδημία.

Σπούδασε στο Τμήμα Θεολογίας της Θεολογικής Σχολής του Αριστοτελείου Πανεπιστημίου Θεσσαλονίκης. Συνέχισε με μεταπτυχιακές σπουδές στο Ελληνικό Ανοικτό Πανεπιστήμιο, από όπου και έλαβε τον Μεταπτυχιακό Τίτλο «Ορθόδοξη Χριστιανική Θεολογία και Θρησκευτικός Πλουραλισμός», με θέμα της Διπλωματικής του εργασίας « Όψεις της νηστείας κατά την καθαρά εβδομάδα».

Εκάρη μοναχός, στην Ιερά Μονή Γηροκομείου Πατρών, από τον Ηγούμενο της Μονής Αρχιμανδρίτη Συμεών Χατζή, το 1997 και το ίδιο έτος χειροτονήθηκε Διάκονος, στον Ιερό Ναό της Αγίας Τριάδος Πατρών. Το 2002 χειροτονήθηκε Πρεσβύτερος από τον Μητροπολίτη Πατρών Νικόδημο, λαμβάνοντας την ίδια ημέρα και το οφίκιο του Αρχιμανδρίτη, στον Ιερό Ναό της Αγίας Παρασκευής Άνω Πόλης Πατρών. Υπηρέτησε ως Ιεροκήρυκας, εφημέριος, πνευματικός και κατηχητής διαφόρων Ενοριακών Ναών της Ιεράς Μητροπόλεως Πατρών. Τοποθετήθηκε Ιερατικός Προϊστάμενος του Ιερού Ναού Αγίου Νικολάου Πατρών και ακολούθως Αρχιερατικός Επίτροπος Βραχνείκων και Παραλίας, υπό του Μητροπολίτου Πατρών Χρυσοστόμου.

Το 2016, εντάχθηκε στον Ιερό Κλήρο του Παλαίφατου Πατριαρχείου Αλεξανδρείας και πάσης Αφρικής και διορίσθηκε από τον τότε Μητροπολίτη Κινσάσας Νικηφόρο, Πρωτοσύγκελος της Ιεράς Μητροπόλεως Κινσάσας και καθηγητής της Θεολογικής Σχολής του Ορθοδόξου Πανεπιστημίου του Κογκό. 

Στις 30 Νοεμβρίου 2017, διορίσθηκε από τον Πάπα και Πατριάρχη Αλεξανδρείας Θεόδωρο, Πατριαρχικός Επίτροπος Κανάγκας.

Στις 26 Νοεμβρίου 2018, μετά από πρόταση του Πατριάρχη Αλεξανδρείας Θεοδώρου εξελέγη από την Ιερά Σύνοδο του Πατριαρχείου Αλεξανδρείας και πάσης Αφρικής, Μητροπολίτης της νεοσύστατης Ιεράς Μητροπόλεως Κανάγκας. Χειροτονήθηκε Επίσκοπος από τον Πατριάρχη Αλεξανδρείας Θεόδωρο, στον Ιερό Ναό Αγίου Νικολάου Καΐρου, στις 6 Δεκεμβρίου 2018. Ενθρονίστηκε στις 24 Φεβρουαρίου 2019, στον Καθεδρικό Ιερό Ναό Αγίου Ανδρέου Κανάγκας, μετά το πέρας της Πατριαρχικής Θείας Λειτουργίας. Στις 28 Ιουλίου 2021, ανέλαβε Τοποτηρητής της Ιεράς Μητροπόλεως Κινσάσας, μετά τον θάνατο του Μητροπολίτου Κινσάσας Νικηφόρου, λόγω επιπλοκών από τον κορωνοϊό.

Στις 12 Ιανουαρίου 2022, εξελέγη υπό της Ιεράς Συνόδου του Παλαίφατου Πατριαρχείου Αλεξανδρείας και πάσης Αφρικής, Μητροπολίτης Κινσάσας, υπέρτιμος και έξαρχος Κεντρώας Αφρικής.

Παραπομπές
----------

1. ↑  «Μητροπολίτης Κανάγκας ο Αρχιμ.Θεοδόσιος Τσιτσιβός». *ΒΗΜΑ ΟΡΘΟΔΟΞΙΑΣ*. 26 Νοεμβρίου 2018. Ανακτήθηκε στις 12 Ιανουαρίου 2022.
2. ↑  «Ιεράρχες της Εκκλησίας της Ελλάδος στη Χειροτονία του Μητροπολίτη Κανάγκας (ΦΩΤΟ)». *ΒΗΜΑ ΟΡΘΟΔΟΞΙΑΣ*. 7 Δεκεμβρίου 2018. Ανακτήθηκε στις 12 Ιανουαρίου 2022.
3. ↑  «Συγκινητικές στιγμές στην ενθρόνιση του Πατρινού νέου Μητροπολίτη Κανάγκας στο μακρινό Κογκό-ΔΕΙΤΕ ΦΩΤΟ». *THE BEST*. 28 Φεβρουαρίου 2019. Ανακτήθηκε στις 12 Ιανουαρίου 2022.
4. ↑  Newsroom. «Κορωνοϊός: Εκοιμήθη ο Μητροπολίτης Κινσάσας Νικηφόρος | Η ΚΑΘΗΜΕΡΙΝΗ». *www.kathimerini.gr*. Ανακτήθηκε στις 12 Ιανουαρίου 2022.
5. ↑  «Ο Κανάγκας Θεοδόσιος για την κοίμηση του Κινσάσας Νικηφόρου». *ROMFEA*. Ανακτήθηκε στις 12 Ιανουαρίου 2022.
6. ↑  «ΑΠΟΚΛΕΙΣΤΙΚΟ: Εκλογές, προαγωγές και μεταθέσεις στο Πατριαρχείο Αλεξανδρείας». *ROMFEA*. Ανακτήθηκε στις 12 Ιανουαρίου 2022.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ιεραρχία του Πατριαρχείου Αλεξανδρείας και πάσης Αφρικής |
| --- |
|  |
| Πατριάρχης Αλεξανδρείας | 
Θεόδωρος Β΄ |
|  |
| Μητροπολίτες | 
Γέρων Ναϊρόμπης Μακάριος  · Γέρων Λεοντοπόλεως Γαβριήλ  · Ζιμπάμπουε Σεραφείμ  · Νιγηρίας Αλέξανδρος  · Τριπόλεως Θεοφύλακτος  · Καλής Ελπίδος Σέργιος  · Κυρήνης Αθανάσιος  · Καμπάλας Ιερώνυμος  · Γουϊνέας Γεώργιος  · Ερμουπόλεως Νικόλαος  · Ειρηνουπόλεως Δημήτριος  · Ιωαννουπόλεως και Πρετορίας Δαμασκηνός  · Ανταναναρίβο και Βορείου Μαδαγασκάρης Ιγνάτιος  · Πτολεμαΐδος Εμμανουήλ  · Καμερούν Γρηγόριος  · Μέμφιδος Νικόδημος  · Κατάγκας Μελέτιος  · Μποτσουάνας Γεννάδιος  · Ηλιουπόλεως Θεόδωρος  · Νουβίας Σάββας  · Ζάμπιας Ιωάννης  · Ναυκράτιδος Παντελεήμων  · Μπουρούντι και Ρουάντας Ιννοκέντιος  · Πηλουσίου Νάρκισσος  · Καρθαγένης Μελέτιος  · Αξώμης Δανιήλ  · Κινσάσας Θεοδόσιος  · Άκκρας Πέτρος  · Κανάγκας Χαρίτων |
|  |
| Επαρχιούχοι Επίσκοποι | 
Νιέρι και Όρους Κένυας Νεόφυτος  · Αρούσας και Κεντρικής Τανζανίας Αγαθόνικος  · Τζίντζας και Ανατολικής Ουγκάντας Σίλβεστρος  · Μαλάουϊ Φώτιος  · Τολιάρας και Νοτίου Μαδαγασκάρης Πρόδρομος  · Κισούμου και Δυτικής Κένυας Μάρκος  · Μπουκόμπας Χρυσόστομος  · Γκούλου και Βορείου Ουγκάντας Νεκτάριος |
|  |
| Τιτουλάριοι Επίσκοποι | 
Ταμιάθεως Γερμανός |
|  |
| Βοηθοί Επίσκοποι | 
Νιτρίας Νικόδημος  · Βαβυλώνος Θεόδωρος  · Νικοπόλεως Θεμιστοκλής  · Κωνσταντιανής Κοσμάς  · Νειλουπόλεως Νικόδημος |

 |